Nu kan alle få CarPlay – helt gratis

Drømmer du om CarPlay, men kører rundt i en bil, der blev født før infotainmentskærmens tidsalder? Så er der godt nyt. En ny app ved navn Car Play Connect gør det nu muligt at få en CarPlay-lignende oplevelse direkte på din iPhone – og det bedste af det hele? Det koster ikke en krone.

Appen er netop landet i App Store og er så simpel, at selv din bedstefar kan finde ud af det. Du vælger bilens mærke og årgang, forbinder mobilen til bilens Bluetooth – og bum, så har du musik, navigation, opkald og vejrudsigt på et CarPlay-lignende interface.

Der er naturligvis en lille hage: Det hele foregår på telefonens skærm, ikke på bilens. Men sæt mobilen i et solidt holder på instrumentbrættet, og du er kørende – bogstaveligt talt.

Car Play Connect understøtter både Spotify, Apple Music og almindelige opkald, og layoutet minder stærkt om Apples eget CarPlay. Det føles lidt som at snyde – men på den fede måde.

Så hvis du stadig ruller rundt i en ældre model uden smart skærm, men gerne vil have en opdateret køreoplevelse, er Car Play Connect måske din nye bedste ven. Appen kan downloades gratis nu – kun til iPhone.

Nu kan alle få CarPlay – helt gratis